Yessica Tamara

**Yessica Tamara Siallagan** (tubu di Jakarta, 24 September 2002) i ma sada parende, panortor, parpameran (aktris), dohot model na marbangsa Indonesia. Yessica Tamara, na somal didok Chika, i ma mantan anggota grup idola JKT48 generasi pitu na resmi diparintrodo tanggal 29 September 2018. Ibana mandok kelulusanna sian JKT48 tanggal 28 September 2023 jala mangulahon pertunjukan Teater JKT48 na parpudi di grup idola JKT48 tepat tanggal 20 Januari 2024.

## Hangoluan Awal

Yessica Tamara i ma anak na parpudi sian tolu sudara. Goar Yessica dilehon sian hahana na parpudi dohot ibana. Inana Yessica marhobas songon parawat. Keluarga Yessica Tamara i ma jemaat Huria Kristen Batak Protestan (HKBP).

## Karier

Yessica dung dua hali mangihuthon audisi asa gabe anggota grup idola JKT48. Hali parjolo, ibana mangihuthon audisi JKT48 di jaman generasi opat taon 2015 alai ndang tarida. Dungi, Yessica mangulahi muse mangido audisi JKT48 di jaman generasi pitu taon 2018 jala ujungna ditarima. Yessica resmi diparintrodo songon anggota JKT48 tanggal 29 September 2018 dohot mamulai karierna songon anggota pelatihan (trainee). Ibana dipromosihon parjolo hali songon anggota utama Tim KIII JKT48 One tanggal 27 April 2019 di acara *JKT48 Request Hour*, jala gabe salah sada sian anggota generasi pitu na paling tibu salpu masa *trainee*.

Di acara Pemilihan Member Single Original JKT48, Yessica mandapot posisi ka-30 dohot jumlah suara 5.888, na mambahen ibana masuk tu kelompok Undergirls JKT48.

Tanggal 5 November 2021, Yessica Tamara tampil songon sada sian panortor latar di Team A 5th Stage "Renai Kinshi Jourei". Dungi tanggal 6 November 2021, ibana mulai tampil songon anggota di Team K 2nd Stage " Seishun Girls". Yessica Tamara gabe sada sian anggota JKT48 One na marsisa sian sistem restrukturisasi taon 2021, asa ibana masuk tu JKT48 New Era na marisi 33 anggota inti tanggal 8 Januari 2022. Di taon 2022, Yessica Tamara muse tarpilih songon sada sian sian sia anggota na masuk tu single original na paduahon sian JKT48 New Era na marjudul *Flying High*.

Yessica Tamara mandok kelulusanna sian JKT48 tanggal 28 September 2023 jala mangihuthon pertunjukan teater na parpudi di JKT48 tanggal 20 Januari 2024. Sian debutna taon 2018 sahat tu kelulusanna taon 2024, Yessica dung manjalani 269 hali pertunjukan. Dung salpu sian JKT48, Yessica Tamara mamulai karierna songon duta merek dohot model pemotretan brand pakaian Erigo di taon 2024. Ibana muse mamulai debutna songon aktris di taon 2024 marhite peranna di serial web na marjudul *Aku Tak Membenci Hujan*.

## Hangoluan Pribadi
### Kontroversi

Tanggal 25 Agustus 2021, Yessica Tamara ditangguhkan sian sude aktivitas JKT48 sahat tu ujung Oktober 2021 ala mangalahi golden rules, i ma dobel date rap dohot anggota na goarna Zahra dohot Fiki dohot Fajri, na dua-duana anggota grup UN1TY. Alai, Zahra diparhentihon ala ndang mangalehon klarifikasi na jujur tu staf taringot masalah i dung 12 ari masa penangguhan. Dung kurang lobi dua bulan masa penangguhan, mulai tanggal 1 November 2021, Yessica mulak mangulahi aktivitasna di JKT48.

### Pendidikan
* Universitas Nasional, S-1 Manajemen (aktif)

## Diskografi

### Sebagai Anggota JKT48

### Album
* *JOY KICK! TEARS* (2019)
* *This is JKT48 New Era* (2023)
* *Mahagita Vol. 2* (2023)

### Single
* "Sweet & Bitter" (2020)
* "Cara Ceroboh untuk Mencinta" (2021)
* "Flying High" (2022)
* "Ponytail dan Shu-shu" (2023)

## Filmografi

### Film

### Film Pendek

### Serial web

## Referensi

## Pranala luar

*